**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 109 /2019**

**ΑΔΑ:** 6ΦΕ3ΩΨΑ-9Ω9



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 15ο/2019 Της 13Ης ΜΑΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού ΙV για την προμήθεια: Προμήθεια Μηχανημάτων έργου και συνοδευτικού εξοπλισμού Δήμου Αρταίων. ’’**

*Στην Άρτα, σήμερα, 13-5-2019 και ώρα 9:30 π.μ.. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την* **10077*/9-05-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**  ***1.Τσιρογιάννης Χρήστος***  ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Λιλής Γεώργιος***  ***5. Ζέρβας Κων/νος***  ***6.Χαρακλιάς Κων/νος*** | **ΑΠΟΝΤΕΣ**  ***1.Παπαϊωάννου Κων/νος***  ***2.Κοσμάς Ηλίας***  ***3.Βασιλάκη – Μητρογιώρου***  ***Βικτωρία*** |

*Στη συνεδρίαση παραβρέθηκε ως ειδικώς προσκεκλημένος ο Γενικός Γραμματέας του Δήμου κ. Σερβετάς Ηλίας.*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

Η επιτροπή ομόφωνα έκανε πρόταση δεκτή του προέδρου να συζητηθούν (3) έκτακτα θέματα και να αποσυρθεί το 8ο θέμα της ημερήσιας διάταξης.

Ο κ. Πρόεδρος εισηγούμενος το 7ο τακτικό θέμα: **Έγκριση ή μη πρακτικού ΙV για την προμήθεια: Προμήθεια Μηχανημάτων έργου και συνοδευτικού εξοπλισμού Δήμου Αρταίων.** έθεσε υπόψη της επιτροπής το από 9-5-2019 πρακτικό της επιτροπής διαγωνισμού που αφορά τον έλεγχο δικαιολογητικών κατακύρωσης και το οποίο έχει ως εξής: Στην Άρτα στις 9/5/2019 ημέρα Πέμπτη και ώρα 10:00 π.μ. συνήλθε σε συνεδρίαση η οριζόμενη από την υπ’ αριθμ. 596/2018 Απόφαση Οικονομικής Επιτροπής, Επιτροπή Διενέργειας και Αξιολόγησης Διαγωνισμών, αποτελούμενη από τους: κ. Ρίζου Ευαγγελία ως πρόεδρο και κ. Γκανιάτσα Ευαγγελία και κ. Κακκάβα Αντωνία ως μέλη, για να προβεί στον έλεγχο των δικαιολογητικών κατακύρωσης που κατατέθηκαν για την «Προμήθεια μηχανημάτων έργου και συνοδευτικού εξοπλισμού του Δήμου Αρταίων».

Η Επιτροπή αφού έλαβε υπ’ όψη:

1. Τις διατάξεις του Ν.4412/2016 όπως τροποποιήθηκε με το Ν. 4497/2017
2. Την υπ’ αριθμ. 32/2018 μελέτη «προμήθεια μηχανημάτων έργου και συνοδευτικού εξοπλισμού του Δήμου Αρταίων».
3. Την αριθμ. 300/4-01-2019 διακήρυξη ανοικτού ηλεκτρονικού διαγωνισμού για την προμήθεια μηχανημάτων έργου και συνοδευτικού εξοπλισμού του Δήμου Αρταίων.
4. Την αριθμ. 615/2018 απόφαση Οικονομικής Επιτροπής με την οποία εγκρίθηκαν οι τεχνικές προδιαγραφές και οι όροι διακήρυξης.
5. Το από 7/2/2019 Πρακτικό Ι της επιτροπής
6. Την αριθμ. 28/2019 απόφαση της Οικονομικής Επιτροπής περί έγκρισης του πρακτικού Ι
7. Το από 4/3/2019 Πρακτικό ΙΙ της επιτροπής
8. Την αριθμ. 50/2019 απόφαση της Οικονομικής Επιτροπής περί έγκρισης του πρακτικού ΙΙ
9. Το από 1/4/2019 Πρακτικό ΙΙΙ της επιτροπής
10. Την αριθμ. 76/2019 απόφαση της Οικονομικής Επιτροπής περί έγκρισης του πρακτικού ΙΙΙ
11. Την αρ. 9166/22-4-2019 πρόσκληση κατάθεσης δικαιολογητικών κατακύρωσης
12. Την από 24/4/2019 ηλεκτρονική υποβολή των δικαιολογητικών κατακύρωσης για το τμήμα 2: φορτηγό όχημα ανατρεπόμενο με αριθμό συστήματος Ε.Σ.Η.ΔΗ.Σ 69129
13. Την από 24/4/2019 ηλεκτρονική υποβολή των δικαιολογητικών κατακύρωσης για το τμήμα 1: φορτωτής – εκσκαφέας με αριθμό συστήματος Ε.Σ.Η.ΔΗ.Σ 69128
14. Το υπ’ αριθμ. 9560/2-5-2019 αίτηση προσκόμισης των δικαιολογητικών κατακύρωσης για το τμήμα 1: φορτωτής – εκσκαφέας
15. Το υπ’ αριθμ. 9561/2-5-2019 αίτηση προσκόμισης των δικαιολογητικών κατακύρωσης για το τμήμα 2: φορτηγό όχημα ανατρεπόμενο
16. Το άρθρο 43 παρ.7.α.δ, β του νόμου 4605/1-4-2019
17. Την αρ. 9940/7-5-2019 πρόσκληση κατάθεσης συμπληρωματικών δικαιολογητικών κατακύρωσης
18. Την από 8/5/2019 ηλεκτρονική υποβολή των συμπληρωματικών δικαιολογητικών κατακύρωσης για το τμήμα 2: φορτηγό όχημα ανατρεπόμενο με αριθμό συστήματος Ε.Σ.Η.ΔΗ.Σ 69129
19. Την από 8/5/2019 ηλεκτρονική υποβολή των συμπληρωματικών δικαιολογητικών κατακύρωσης για το τμήμα 1: φορτωτής – εκσκαφέας με αριθμό συστήματος Ε.Σ.Η.ΔΗ.Σ 69128

η Επιτροπή προχώρησε στον έλεγχο των δικαιολογητικών κατακύρωσης της

προσωρινής αναδόχου εταιρείας με την επωνυμία **ΠΑΥΛΟΣ Ι ΚΟΝΤΕΛΛΗΣ**

**ΑΝΩΝΥΜΟΣ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΙΑ** και διαπίστωσε ότι

δεν συντρέχουν στο πρόσωπό της οι λόγοι αποκλεισμού της παρ. 2.2.7.2 της

Διακήρυξης.

***Ύστερα από τα παραπάνω η επιτροπή γνωμοδοτεί***

προς την Οικονομική Επιτροπή για την οριστική κατακύρωση του διαγωνισμού για την

**« ΠΡΟΜΗΘΕΙΑ ΜΗΧΑΝΗΜΑΤΩΝ ΕΡΓΟΥ ΚΑΙ ΣΥΝΟΔΕΥΤΙΚΟΥ**

**ΕΞΟΠΛΙΣΜΟΥ ΤΟΥ ΔΗΜΟΥ ΑΡΤΑΙΩΝ»** στην εταιρεία με την επωνυμία :

**ΠΑΥΛΟΣ Ι ΚΟΝΤΕΛΛΗΣ ΑΝΩΝΥΜΟΣ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ**

**ΕΤΑΙΡΙΑ** η οποία προσέφερε την πλέον συμφέρουσα από οικονομική άποψη

Προσφορά βάσει βέλτιστης σχέσης ποιότητας - τιμής και στα δύο τμήματα της

προμήθειας ως εξής:

για την τμήμα 1 Φορτωτής – Εκσκαφέας : **73.500,00€**  χωρίς τον ΦΠΑ 24%,

για την τμήμα 2 Φορτηγό όχημα (ανατρεπόμενο) : **119.000,00 €**  χωρίς τον ΦΠΑ 24%,

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 9-5-2019 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 9-5-2019 πρακτικό της επιτροπής διαγωνισμού για την προμήθεια**: Προμήθεια Μηχανημάτων έργου και συνοδευτικού εξοπλισμού Δήμου Αρταίων** ως κατωτέρω:

Α. την **ανάδειξη της εταιρείας ΠΑΥΛΟΣ Ι ΚΟΝΤΕΛΛΗΣ ΑΝΩΝΥΜΟΣ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΙΑ** ως οριστικής αναδόχου του διαγωνισμού γιατην **ΠΡΟΜΗΘΕΙΑ ΜΗΧΑΝΗΜΑΤΩΝ ΕΡΓΟΥ ΚΑΙ ΣΥΝΟΔΕΥΤΙΚΟΥ ΕΞΟΠΛΙΣΜΟΥ ΤΟΥ ΔΗΜΟΥ ΑΡΤΑΙΩΝ** η οποία προσέφερε την πλέον συμφέρουσα από οικονομική άποψη Προσφορά βάσει βέλτιστης σχέσης ποιότητας - τιμής και στα δύο τμήματα τηςπρομήθειας ως εξής:

α. **τμήμα 1 Φορτωτής – Εκσκαφέας** : **73.500,00€**  χωρίς τον ΦΠΑ 24%.

β. **τμήμα 2 Φορτηγό όχημα (ανατρεπόμενο)** : **119.000,00 €**  χωρίς τον ΦΠΑ 24%.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 109 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*